Skatteparadis

Et skatteparadis er et sted hvor visse skatter er lagt på et lavt eller ikke-eksisterende nivå. Dette oppmuntrer rike personer og/eller firmaer til å etablere seg i områder de ellers ville oversett. Forskjellige jurisdiksjoner pleier å ha forskjellige typer skatter og forskjellige typer kategorier folk og/eller bedrifter.

 Definisjon av skatteparadis 
Begrepet er ofte beskrevet på forskjellige måter, og det er vanskelig å finne en tilfredsstillende eller generelt akseptert definisjon for hva som er et skatteparadis. The Economist har forsøkt å holde seg til definisjonen gitt av Colin Powell (tidligere økonomisk rådgiver til Jersey): «What … identifies an area as a tax haven is the existence of a composite tax structure established deliberately to take advantage of, and exploit, a worldwide demand for opportunities to engage in tax avoidance.» The Economist peker på at denne definisjonen fortsatt vil utelukke flere jurisdiksjoner tradisjonelt betraktet som skatteparadis.Doggart, Caroline. 2002. Tax Havens and their uses (originally published 1970), Economist Intelligence Unit, ISBN 0-86218-163-1

Organisasjonen for økonomisk samarbeid og utvikling (OECD) identifiserer tre nøkkelfaktorer for å bedømme om et område er et skatteparadis:

Ingen skatt eller skatter i kun spesialtilfeller.
Mangel på effektiv informasjonsdeling.
Mangel på åpenhet.

I Norge definerer Økokrim og Norad skatteparadis slik:
Stater med liten eller ingen skatt med lovfestet beskyttelse mot innsyn.
Forbud mot lokal virksomhet. Virksomheten foregår andre steder enn der selskapet er registrert.
Skatteparadisenes inntekter kommer fra avgifter på registreringen. Pengene forvaltes andre steder.
Ingen offentlig registrering, med begrenset eller ingen regnskapsplikt.
Heller ikke andre lands myndigheter får innsyn, selv ikke etter å ha gått via rettsvesenet.

I 2012 ble den totale verdien av penger som oppbevares i skatteparadiser anslått til rundt 21 000 milliarder dollar.BBC: Tax havens: Super-rich 'hiding' at least $21tn, BBC News, 22. juli 2012.

Tax Justice Network har utarbeidet oversikt over skatteparadiser. I 2015 sto Sveits, Hongkong, USA, Singapore, Caymanøyene, Luxembourg, Libanon, Tyskland, Bahrain og De forente arabiske emirater (Dubai) øverst på listen.Financial Secrecy Index – 2015 Results , Tax Justice Network. Lest 17. april 2016. Rangeringen er basert på grad av hemmelighold og landets andel av det globale markedet for finansielle tjenester.

 Ulike land som skatteparadis 

 Norge 

I Norge er den reelle skatten for svært rike svært lav, da formuesskatt kompenseres ved at annen skatt er ubetydelig, ifølge Ole-Andreas Elvik Næss, forsker ved Samfunns- og næringslivsforskning SNF, ved Norges handelshøyskole (NHH).

Se også
Kapitalflukt
Kapitalfluktutvalget
Land-for-land-rapportering

Referanser

 Litteratur 
 Norsk
 Frederik Zimmer Skatteparadis - Hvorfor betaler multinasjonale konserner lite skatt, og hva kan statene gjøre med det? Universitetsforlaget 2020 

 Engelsk
 Henry, James S., The Blood Bankers: Tales from the Global Underground Economy., (2003)
 Baker, Raymond W., Capitalism's Achilles' Heel: Dirty Money, and  How to Renew the Free-Market System., (2005)
 Engdahl, Oskar, Skatteparadis, Stockholm: Agora (2004).
 Teather, Richard, The Benefits of Tax Competition., (2005)
 Shaxson, Nicholas, Treasure Islands, Tax havens and the men who stole the world (2011)

Eksterne lenker

 Offshore Banking and Financial Centers
 Offshore Financial Centers -- IMF Background Paper
 Tax Justice Network – Norge
 An OECD Proposal To Eliminate Tax Competition Would Mean Higher Taxes and Less Privacy – Heritage Foundation: Washington D.C.
 The Economics of Tax Competition: Harmonization vs. Liberalization 

Kategori:Internasjonal skattlegging